wickkiey/tamil-wikipedia-markdown huggingface dataset:
# வாந்தாரா வனவிலங்குகள் பாதுகாப்பு, மீட்பு மற்றும் மறுவாழ்வு மையம்


**வாந்தாரா வனவிலங்குகள் பாதுகாப்பு, மீட்பு மற்றும் மறுவாழ்வு மையம்** (*Vantara wildlife conservation, rescue and rehabilitation*), இந்தியாவின் குஜராத் மாநிலத்தின் ஜாம்நகர் மாவட்டத்தில் உள்ள **வாந்தாரா** எனும் பகுதியில் 3,000 ஏக்கர் பரப்பளவில் அமைந்த வனவிலங்குகள் பாதுகாப்பு, மீட்பு மற்றும் மறுவாழ்வு மையம் ஆகும். இம்மையத்தில் 43 வகையான இனத்தைச் சேர்ந்த 2000க்கும் மேற்பட்ட வனவிலங்குகள் பாதுகாக்கப்படுகிறது. இது தனியார் துறை மூலம் நிர்வகிக்கப்படுகிறது.  

முகேசு அம்பானியின் மகன் *ஆனந்த் அம்பானி* இயக்குநராக உள்ள ரிலையன்ஸ் அறக்கட்டளை நிர்வகிக்கும் இம்மையத்தை 4 மார்ச் 2025 அன்று இந்தியப் பிரதமர் நரேந்திர மோதி திறந்து வைத்தார்  

## வனவிலங்குகள் பாதுகாப்பு
வாந்தாரா மையம் வனவிலங்குகளை பாதுகாப்பது, மீட்பது, பராமரிப்பது மற்றும் மறுவாழ்வு அளிப்பதற்காக அர்ப்பணிக்கப்பட்டுள்ளது. இம்மையத்தில் சிங்கங்கள், சிறுத்தைகள், யானைகள், காண்டாமிருகங்கள் மற்றும் முதலைகள் உள்ளிட்ட 2,000க்கும் மேற்பட்ட வனவிலங்குகளை பாதுகாக்கிறது. இம்மையம் பாதுகாப்பற்ற சூழ்நிலைகளிலிருந்து 200க்கும் மேற்பட்ட யானைகள் மற்றும் ஆயிரக்கணக்கான பிற விலங்குகள், ஊர்வன மற்றும் பறவைகளை மீட்டுள்ளதாக கூறுப்படுகிறது. ஜாம்நகர் மாவட்டம் வெப்பமான, வறண்ட காலநிலையில் அமைந்துள்ளது மற்றும் உலகின் மிகப்பெரிய எண்ணெய் சுத்திகரிப்பு நிலையமான *ஜாம்நகர் சுத்திகரிப்பு நிலையம்* இம்மையத்திற்கு அருகில் அமைந்துள்ளது. இதனால் இம்மையத்தில் உள்ள வனவிலங்குகளுக்கு ஆபத்து ஏற்படலாம் என விலங்குகள் நல ஆர்வலர்கள் கருதுகின்றனர்.  
## மேலாண்மை
வந்தாரா மையம், முகேசு அம்பானியின் மகன் அனந்த் அம்பானியின் வழிகாட்டுதலின் கீழ் நிர்வகிக்கப்படுகிறது. இம்மையத்தில் வனவிலங்குகளுக்கு தேவையான தீவிர சிகிச்சை பிரிவு, *எம்.ஆர்.ஐ*,, *சி.டி ஸ்கேன்*, *எக்ஸ்ரே*, *அல்ட்ராசவுண்ட்* மற்றும் *எண்டோஸ்கோபி* அலகுகள் உள்ளிட்ட நவீன கால்நடை தொழில்நுட்பத்துடன் நிறுவப்பட்டுள்ள்து.  
## குறிப்பிடத்தக்க சாதனைகள்
இந்திய விலங்கு நல வாரியத்திடமிருந்து நிறுவனப் பிரிவில் *பிராணி மித்ரா* தேசிய விருதை வாந்தாரா மையம் பெற்றுள்ளது. விலங்கு நலத் துறையில் பங்களிப்புகளை அங்கீகரிக்க இந்திய அரசால் இந்த விருது வழங்கப்படுகிறது.  
## இதனையும் காண்க
- இந்தியச் சரணாலயங்கள்
# வடகாவ் செரி சட்டமன்றத் தொகுதி


**வட்காவ் செரி சட்டமன்றத் தொகுதி** (Vadgaon Sheri Assembly Constituency) என்பது மேற்கு இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது புனே மாவட்டத்தில் அமைந்துள்ளது. இது புனே மக்களவைத் தொகுதிக்கு உட்பட்ட ஆறு சட்டமன்றத் தொகுதிகளில் ஒன்றாகும்.  
## சட்டமன்ற உறுப்பினர்கள்
| ஆண்டு | உறுப்பினர் | கட்சி |
| --- | --- | --- |
| 2009 | பாபுசாகேப் பதரே | தேசியவாத காங்கிரசு கட்சி </br> |
| 2014 | சகதீசு துக்காராம் முலிக் | பாரதிய ஜனதா கட்சி</br> |
| 2019 | சுனில் டிங்ரே | தேசியவாத காங்கிரசு கட்சி </br> |
| 2024 | பாபுசாகேப் பதரே | தேசியவாத காங்கிரசு கட்சி (சரத்சந்திர பவார்)</br> |
## தேர்தல் முடிவுகள்
### 2024
# சிவாஜி நகர் சட்டமன்றத் தொகுதி, மகாராட்டிரம்


**சிவாஜிநகர் சட்டமன்றத் தொகுதி** (Shivajinagar Assembly constituency) என்பது இந்தியாவின் மகாராட்டிர மாநில சட்டப் பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது புனே மாவட்டத்தில் அமைந்துள்ள இருபத்தி ஒன்று தொகுதிகளில் ஒன்றாகும்,இது புனே மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.  

## சட்டமன்ற உறுப்பினர்கள்
| 1957 | செயந்த் சிறீதர் திலக் | இந்து மகாசபை |
| --- | --- | --- |
| 1962 | சதாசிவ் கோவிந்த் பார்வே | இந்திய தேசிய காங்கிரசு </br> |
| 1967 | பி.டி.கிலேடர் | இந்திய விவசாயிகள் மற்றும் தொழிலாளர் கட்சி</br> |
| 1972 | ரவீந்திர மோரே | இந்திய தேசிய காங்கிரசு </br> |
| 1978 | சாந்தி நாராயண் நாயக் | ஜனதா கட்சி</br> |
| 1980 | அன்னா சோசி | பாரதிய ஜனதா கட்சி</br> |
| 1985 |  |  |
| 1990 | சசிகாந்த் சுதார் | சிவ சேனா</br> |
| 1995 |  |  |
| 1999 | விநாயக் நிம்கான் |  |
| 2004 |  |  |
| 2009 | இந்திய தேசிய காங்கிரசு </br> |  |
| 2014 | விசய் காலே | பாரதிய ஜனதா கட்சி</br> |
| 2019 | சித்தார்த் சிரோல் |  |
| 2024 | } |  |

## தேர்தல் முடிவுகள்
### 2024
# கோத்ருட் சட்டமன்றத் தொகுதி


**கோத்ருட் சட்டமன்றத் தொகுதி** (Kothrud Assembly constituency) என்பது மேற்கத்திய இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இது புனே மாவட்டத்தில் அமைந்துள்ளது. இத்தொகுதியானது புனே மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.  
## சட்டமன்ற உறுப்பினர்கள்
| ஆண்டு | உறுப்பினர் | கட்சி |
| --- | --- | --- |
| 2009 | சந்திரகாந்த் மொகடே | சிவ சேனா</br> |
| 2014 | மேதா குல்கர்னி | பாரதிய ஜனதா கட்சி</br> |
| 2019 | சந்திரகாந்த் பாட்டீல் |  |
| 2024 | } |  |
## தேர்தல் முடிவுகள்
### 2024
# படுங் நீரிணை


**படுங் நீரிணை** (*Badung Strait*) என்பது இந்தோனேசியாவின் பாலியின் தென்கிழக்குப் பகுதியில் உள்ள ஒரு நீரிணையாகும். இது பாலி, நுசா பெனிடா ஆகிய இரு தீவுகளுக்கு இடையில் அமைந்துள்ளது. இது சுமார் 60 &nbsp;கி.மீ நீளமும், 20&nbsp;கி.மீ அகலமும் கொண்டது.  

## வரலாறு
1942 பிப்ரவரியில், படுங் நீரிணைச் சமர் இங்குதான் நடந்தது.  

இது பொதுவாக விபத்துக்கள் ஏற்படும் வாய்ப்புகள் கொண்ட நீர்நிலையாகக் கூறப்படுகிறது.  

## சுற்றுலா தலங்கள்
விரிகுடாவின் கரையில் சர்வதேச அளவில் பரவலாக நன்கு அறியப்பட்ட விடுதிகள் மற்றும் சுற்றுலாப் பகுதிகள் உள்ளன. குறிப்பாக, நுசா துவா, தஞ்சங் பெனோவா சனூர் ஆகியவை இதன் கரையில் உள்ளன.
# நுசா செனிங்கன்



**நுசா செனிங்கன்** (*Nusa Ceningan*) என்பது இந்தோனேசியாவின் பாலி, குலுங்குங் பிராந்தியம், நுசா பெனிடா மாவட்டத்தில் அமைந்துள்ள ஒரு சிறிய தீவாகும். இதன் வடமேற்கில் உள்ள நுசா லெம்பொங்கன் தீவும் தென்கிழக்கில் உள்ள நுசா பெனிடா இடையே இத்தீவு அமைந்துள்ளது. இந்த மூன்று தீவுகளும் பாலி பிரதான நிலப்பகுதியின் தென்கிழக்கில், படுங் நீரிணையின் தெற்குப் பகுதியில் அமைந்துள்ளன. மூன்று தீவுகளிலும் வானூர்தி நிலையம் இல்லாததால், நுசா செனிங்கனுக்கு படகுகள் வழியாகவே செல்லவேண்டும்.  

நுசா செனிங்கனில் குறிப்பிடத்தக்க அளவில் நீர்சறுக்குக்கு ஏற்ற இடங்கள் உள்ளன. இது நுசா லெம்போங்கனில் அதிக நெரிசலை விரும்பாத நீர்சறுக்கிகளை ஈர்க்கிறது.  

இந்தத் தீவானது சில அழகிய சாலைகளையும், பாதைகளையும் கொண்டுள்ளது. மேலும் நுசா லெம்போங்கன் முதல் பாலி வரையிலான மேற்கு நோக்கிய காட்சிகள் சுவாரசியம் தருவனவாக உள்ளன. மத்திய செனிங்கன் முகட்டில் இருந்து பாலி தீவின் மீது ஏற்படும் சூரியன் மறைவைப் பார்ப்பது மிகவும் அருமையான காட்சியாகும். லெம்போங்கன் மற்றும் செனிங்கன் இடையேயான கழிமுகக் கால்வாய் பல கடற்பாசிகள் மற்றும் அழகிய சதுப்புநிலக் காடுகளுக்கு உறைவிடமாக உள்ளது.  

2009 ஆம் ஆண்டு முதல் நுசா செனிங்கன் மெல்லமெல்ல பிரபலமடைந்து வருகிறது. இது ஒரு குறுகிய தொங்கு பாலத்தினால் லெம்போங்கன் தீவுடன் இணைக்கப்பட்டுள்ளது. அண்மைய ஆண்டுகளில் தீவில் பல ஓய்வு விடுதிகளும், உணவகங்களும் திறக்கப்பட்டுள்ளன. இங்கு உள்ள ஒரு முக்கிய சுற்றுலா அம்சமாக மகானா குன்றிலிருந்து கடலில் குதித்தல் ஆகும். இது நுசா செனிங்கனின் தென்கிழக்கு பக்கத்தில் மகானா முனையில் அமைந்துள்ளது. இங்கு 5 மற்றும் 13 மீட்டர் உயரத்தில் இரண்டு குதிப்புத் தளங்கள் உள்ளன. அலை அளவு அதிகமாக இருக்கும்போது மட்டுமே இங்கு குதிக்க அனுமதிக்கப்படுகிறது.
# வேதப் பாரம்பரிய வலைவாசல்


**வேதப் பாரம்பரிய வலைவாசல்** (*Vedic Heritage Portal*) என்பது இந்தியக் கலாச்சார அமைச்சகத்தின் கீழ் செயல்படும் இந்திரா காந்தி தேசியக் கலை மையத்தினால் தொடங்கப்பட்ட ஓர் இந்திய அரசுத் திட்டமாகும்.. வேதங்களில் பொதிந்துள்ள செய்திகளைத் தொடர்புகொள்வதற்கும், வேதப் பாரம்பரியத்தைப் பாதுகாப்பதற்கும் இது ஒரு வலைவாசலை வழங்குகிறது. இந்த வலைவாசலில் வேதங்கள், உபநிடதங்கள், வேதாங்கங்கள், உபவேதங்கள், வேதச் சடங்குகள் உள்ளிட்ட பண்டைய நூல்களின் படியெடுத்தல்கள் ஒலி-ஒளி வடிவத்தில் உள்ளன.  

## பின்னணி
வேதப் பாரம்பரிய வலைவாசலை மத்திய உள்துறை அமைச்சர் அமித் சாவும் மத்தியக் கலாச்சார அமைச்சர் ஜி. கிஷன் ரெட்டியும் மார்ச் 27, 2023 அன்று தொடங்கி வைத்தனர். இந்தியாவின் பண்டைய வேதங்கள், கையெழுத்துப் பிரதிகளில் உள்ள அறிவை எண்ணிம வடிவங்களில் பாதுகாக்க அரசாங்கம் தொழில்நுட்பத்தைப் பயன்படுத்தி வருவதாகவும், இதை மேலும் அணுகக்கூடியதாக மாற்றுவதாகவும் அமித் ஷா இத்தருணத்தில் கூறினார்.  

1987ஆம் ஆண்டு இந்த மையம் நிறுவப்பட்டதிலிருந்து இந்திரா காந்தி தேசியக் கலை மையம் இந்தத் திட்டத்தின் பல்வேறு அம்சங்களில் பணியாற்றி வருவதாகத் திட்ட இயக்குநர் சுதிர் லால் தெரிவித்தார். 2003ஆம் ஆண்டில், யுனெஸ்கோ வேதங்களை உச்சரிப்பதை 'மனிதக்குலத்தின் அருவமான கலாச்சாரப் பாரம்பரியம்' என்று அறிவித்தது. அந்த ஆண்டின் பிற்பகுதியில், இந்திரா காந்தி தேசியக் கலை மையத்தின் கலைத் துறை இதைப் பற்றிய ஆவணப்படத்தை உருவாக்கியது.  

## வலைவாசல்
இந்திரா காந்தி தேசியக் கலை மையத்தின்படி, இந்த வலைத்தளம் 18,000க்கும் மேற்பட்ட வேத மந்திரங்களைக் கொண்ட 550 மணி நேரத்திற்கும் மேலான ஒலி-ஒளித் தொகுப்புகளின் உள்ளடக்கத்தைக் கொண்டுள்ளது. இது பல்வேறு வேத ஆராய்ச்சி நிறுவனங்கள் மற்றும் *வேதபதி* குடும்பங்களைச் சேர்ந்தவர்களுடன் இணைந்து தயாரிக்கப்படுகிறது. இவர்கள் உலகம் முழுவதிலுமிருந்து வேத அறிவில் நிபுணர்களாக உள்ளனர். இந்த வலைவாசல் ஆங்கிலம், இந்தி என இரு மொழிகளிலும் கிடைக்கிறது. சமசுகிருத உள்ளடக்கத்துடன். *'வேத அறிவு* ' மற்றும் நவீன அறிவியலுக்கு இடையிலான தொடர்பை விளக்கும் அறிவியல் பாடங்கள் குறித்த விரிவுரைகளுடன் இணைந்து ஆராய்ச்சிக் கட்டுரைகளையும் இந்த வலைத்தளம் ஆவணப்படுத்துகிறது.  

### குறிக்கோள்கள்
இந்த வலைவாசலின் நோக்கம்:  

1. நான்கு வேதங்களை அறிமுகப்படுத்துதல்: இருக்கு வேதம், யசுர் வேதம், சாம வேதம், அதர்வண் வேதம் .
1. வேத சம்ஹிதையை ஓதி, செபித்தல்.
1. பண்டைய அறிஞர்களின் வேத ஞானம் மற்றும் தற்போதைய உலகில் அதன் முக்கியத்துவம் குறித்த விழிப்புணர்வை ஏற்படுத்த அவர்களைப் பதிவு செய்தல்.
1. உபநிடதங்கள் மற்றும் வேதாங்கங்களின் கையெழுத்துப் பிரதிகள், புத்தகங்களை எண்ணிம வடிவத்தில் ஆவணப்படுத்தல்.
1. கல்ப சூத்திரத்தை அடிப்படையாகக் கொண்ட வேதச் சடங்குகள் பற்றிய தகவல்களைப் பரப்புதல்.
1. வேத அறிஞர்கள் மற்றும் கற்றல் மையங்களைப் பட்டியலிடுதல்.
# சோனியா ஓபோகு


**சோனியா ஓபோகு** (*Sonia Opoku*) (பிறப்பு: , 2001) ஒரு கானா சர்வதேச கால்பந்து வீராங்கனை ஆவார். சோனியா கானாவில் 2001 ஆம் ஆண்டு, டிசம்பர் மாதம், 25 ஆம் நாள் பிறந்தார். இவர் இந்திய மகளிர் லீக் கிளப்பான மிசாகா யுனைடெட் மற்றும் கானா மகளிர் தேசிய அணிக்காக நடுக்கள வீரர் விளையாடி வருகிறார். இதற்கு முன்பு கானா கிளப்பான ஆம்பெம் டார்கோவா லேடீஸ் அணிக்காக விளையாடி வந்தார்.  

## கிளப் வாழ்க்கை
ஓபோகு தனது வாழ்க்கையை ஆம்பெம் டார்கோவா லேடீஸுடன் தொடங்கினார். 2017 ஆம் ஆண்டில், இவருக்கு ஏற்பட்ட காயம் காரணமாக, சோனியா அறுவை சிகிச்சை மற்றும் மீட்பு செயல்முறைகளுக்கு உட்படுத்தப்பட்ட 2019 வரை கிட்டத்தட்ட மூன்று ஆண்டுகள் விளையாடாமல் இருந்து வந்தார். 2020–21 கானா மகளிர் பிரீமியர் லீக் சீசனில் இவர் 2020 இல் விளையாடத் தொடங்கினார். வடக்கு மண்டல லீக்கில் ஆம்பெம் டார்கோவா முதலிடத்தைப் பெறவும், பிளே-ஆஃப் இறுதிப் போட்டிக்கு தகுதி பெறவும் உதவியதன் மூலம் ஓபோகு தனது மீள் வருகையில் முக்கியப் பங்கு வகித்தார். இருப்பினும், ஆம்பெம் டார்கோ இறுதிப் போட்டியில் ஹசாகாஸ் லேடீஸிடம் 2–0 என்ற கணக்கில் தோல்வியடைந்தார். இவரது அணி தோற்ற போதிலும், சோனியா சிறந்த செயல்திறனுக்காக ஓபோகு நாஸ்கோ போட்டியின் வீராங்கனையாகத் தேர்ந்தெடுக்கப்பட்டார்.  

கானா மகளிர் கால்பந்து கோப்பையில், தண்டர் குயின்ஸுக்கு எதிரான அரையிறுதிப் போட்டியில் ஆம்பெம்-டார்கோவா அணி வெற்றி கோலை அடித்ததன் மூலம் ஓபோகு வெற்றிக்கான கோலை அடித்தார். போட்டி முழு நேரத்திலும் கோல் இல்லாமல் இருந்ததால், கூடுதல் நேரத்தின் 92வது நிமிடத்தில் இவர் கோல் அடித்தார். மகளிர் கால்பந்து கோப்பை இறுதிப் போட்டியில், ஆம்பெம் டார்கோவா மீண்டும் ஹசாகாஸ் லேடீஸிடம் 2–0 என்ற கணக்கில் இறுதிப் போட்டியை இழந்தார். இருப்பினும், ஓபோகு சீசனின் சிறந்த வீராங்கனையாகத் தேர்ந்தெடுக்கப்பட்டார்.  

2022 ஆம் ஆண்டு, மார்ச் மாதத்திற்க்குள், இவர் துருக்கிக்குச் சென்று 2021–22 துருக்கிய மகளிர் சூப்பர் லீக் சீசனின் இரண்டாம் பாதியில் விளையாட டிராப்ஸான்ஸ்போருடன் ஒப்பந்தம் செய்தார். 2022–23 ஆம் ஆண்டு துருக்கிய மகளிர் கால்பந்து சூப்பர் லீக்கில், இவர் 1207 ஆண்டலியா ஸ்போருக்கு மாற்றப்பட்டார். மேலும் காயத்தின் தொடர்ச்சியான தன்மை காரணமாக, ஆரம்ப தகுதிச் சுற்றுகளின் போது அணியில் இருந்த பிறகு, 2018ஆம் ஆண்டு சர்வதேச கால்பந்து மகளிர் பெடரேசன் 17 வயதிற்குட்பட்ட மகளிர் உலகக் கோப்பையில் பங்கேற்க இவர் விலக்கப்பட்டார்.  

2021 ஆம் ஆண்டில், ஜூலை மாதம் நைஜீரியாவுக்கு எதிரான ஆயிஷா புஹாரி கோப்பை மற்றும் 2022 ஆம் ஆண்டில் ஆப்பிரிக்க மகளிர் கோப்பை தகுதிச் சுற்றுகளுக்கு முன்னதாக ஓபோகு தனது முதல் சீனியர் தேசிய அணி அழைப்பைப் பெற்றார்.. 2021 ஆம் ஆண்டில் செப்டம்பர் 17 ந் தேதி அன்று தென்னாப்பிரிக்க மகளிர் தேசிய அணிக்கு எதிரான ஆயிஷா புஹாரி கோப்பை நட்புரீதியான போட்டியின் மூலம் அவர் சர்வதேச அளவில் அறிமுகமானார்.  

## தனிப்பட்ட வாழ்க்கை
ஓபோகு பி எசு சி அணியின் நெய்மர் ஜூனியரைப் போலவே மிகவும் ஒத்த ஆளுமை மற்றும் வாழ்க்கை முறையைக் கொண்டுள்ளார். இவரது விளையாட்டு பாணி காரணமாக மக்கள் அவரை நெய்மர் ஜூனியர் என்று அடிக்கடி அழைக்கிறார்கள். ஓபோகு மைதானத்திற்கு உள்ளேயும் வெளியேயும் ஒரு அழகான நல்ல மனிதராக திகழ்ந்தார்  

## கௌரவங்கள்
**ஆம்பெம் டார்கோவா**  

கானா மகளிர் பிரீமியர் லீக்: 2015–16, 2017, 2021–22  

கானா மகளிர் சூப்பர் கோப்பை: 2017  

## தனிநபர்

கானா மகளிர் கால்பந்து கோப்பை பருவத்தின் சிறந்த வீராங்கனை: 2021
# கடக்வாசலா சட்டமன்றத் தொகுதி


**கடக்வாசலா சட்டமன்றத் தொகுதி** (Khadakwasla Assembly Constituency) என்பது மேற்கு இந்தியாவின் மகாராட்டிர மாநில சட்டப் பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது பாராமதி மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். இது புனே மாவட்டத்தில் அமைந்துள்ளது.  
## சட்டமன்ற உறுப்பினர்கள்
| ஆண்டு | உறுப்பினர் | கட்சி |
| --- | --- | --- |
| 2009 | ரமேசு வாஞ்சலே | மகாராட்டிரா நவநிர்மாண் சேனா</br> |
| 2011 ^ | பீம்ராவ் தப்கிர் | பாரதிய ஜனதா கட்சி</br> |
| 2014 |  |  |
| 2019 |  |  |
| 2024 | } |  |
## தேர்தல் முடிவுகள்
### 2024
# நிருபமா பாண்டே



**நிருபமா பாண்டே** (Nirupama Pandey) இந்தியாவைச் சேர்ந்த ஒரு மலையேறும் வீராங்கனையாவார். பீகாரில் இருந்து எவரெசுட்டு சிகரத்தை ஏறிய முதல் பெண் என்ற சிறப்பு இவருக்கு உண்டு. 2011 ஆம் ஆண்டு மே மாதம் 25 ஆம் தேதியன்று காலை 10:15 மணிக்கு இவர் எவரெசுட்டு சிகரத்தில் ஏறினார். விமானப் படை அதிகாரி நிவேதிதா சௌத்ரியும் விமான படை அதிகாரி இராச்சிகா சர்மாவும் அடங்கிய முதல் அனைத்துப் பெண்கள் விமானப்படைப் பிரிவினர் குழுவில் நிருபமா ஒரு பகுதியாக இருந்தார்.  

இவரது மற்ற மலை ஏறுதல்களில் லேவில் உள்ள சுடோக் காங்க்ரி மலை (6121 மீ) மற்றும் கோலாப் காங்க்ரி மலை (6100 மீ), காமெட்டு மலை (7,757 மீ) மற்றும் கர்வாலில் உள்ள அபிகமின் மலை (7357 மீ), லடாக்கில் உள்ள மவுண்டு சாசர் காங்க்ரி மலை (7672 மீ), திரிசூல் மலை (கர்க்வால் பிராந்தியம்) மற்றும் இமாச்சல் பிராந்தியத்தில் உள்ள மணிராங் மலை 6593 மீ ஆகியவை அடங்கும்.  

## ஆரம்பகால வாழ்க்கை.
நிருபமா பாண்டே சிவான் மாவட்டத்தில் உள்ள இயாமோ இயலால்பூர் கிராமத்தில் சிறீ இராசேந்திர பாண்டே மற்றும் சிறீமதி உமா பாண்டே தம்பதியருக்கு மகளாகப் பிறந்தார். புனேவில் உள்ள கேந்திரிய வித்யாலயாவில் பள்ளிப்படிப்பை முடித்த இவர், புனே இருக்கும் நெசு வாடியா வணிகக் கல்லூரியில் வணிகம் மற்றும் நிதி மற்றும் சந்தைப்படுத்தல் துறையில் எம்பிஏ பட்டம் பெற்றார். கல்லூரியில், இவர் தேசிய மாணவர் படை<nowiki/>யின் ஒரு பகுதியாக இருந்தார். மேலும் அடிக்கடி மலையேற்றத்திற்குச் சென்றார். 2007 ஆம் ஆண்டில் உத்தரகாசியில் அமைந்துள்ள நேரு மலையேறும் நிறுவனத்தில் கடுமையான பயிற்சியைப் பெற்று தனது மலையேறும் வாழ்க்கையைத் தொடங்கினார். 2003 ஆம் ஆண்டில், இவர் இந்திய விமானப்படை பறக்கும் அதிகாரியாக சேர்ந்தார்.  

## குடும்பம்.
2009 ஆம் ஆண்டு ஆகத்து மாதத்தில் நிருபமா பாண்டே பீகாரின் மதுபானி<nowiki/>யில் உள்ள பெனிபட்டியைச் சேர்ந்த படைத் தலைவர் பிரகாசு சாவை திருமணம் செய்து கொண்டார்.  

## எவரெசுட்டு சிகரப் பயணம்
இராணுவப் படைத் தலைவியான நிருபமா பாண்டே 2011 ஆம் ஆண்டு மே மாதம் 25 ஆம் நாளன்று காலை 10:15 மணிக்கு எவரெசுட்டு சிகரத்தின் உச்சியை அடைந்தார். இச்சாதனையை உருவாக்கிய முதல் மூன்று பெண் இந்திய விமானப்படை அதிகரிகளில் இவரும் ஒருவராவார். பதினொரு பெண் அதிகாரிகள் கொண்ட குழுவுடன் ஒரு மருத்துவ அதிகாரி மற்றும் தகுதி வாய்ந்த மலையேறுபவர்களாக இருந்த எட்டு ஆண் விமானப் போர்வீரர்களும் இவருடன் பயணித்த குழுவில் இருந்தனர்.  

## விருதுகள்
2011 ஆகத்து மாதத்தில் எவரெசுட்டு சிகரத்தில் மூவர்ணக் கொடியை ஏற்றியதற்காக பாட்னா நகரத்தில் படைத் தலைவர் நிருபமா பாண்டேவை பீகார் முதல்வர் திரு நித்தீச்ஜு குமார் பாராட்டினார். பீகார் அரசாங்கம் இவருக்கு அதி விசிசுட்டு கேல் சம்மன் விருதை வழங்கியது.
# மேற்கு பாலி தேசிய பூங்கா


**மேற்கு பாலி தேசிய பூங்கா** (ஆங்கிலம்: *West Bali National Park*; இந்தோனேசியம்: *Taman Nasional Bali Barat*) என்பது இந்தோனேசியா, பாலி தீவின் மேற்குப் பகுதியில் புலெலெங் பிராந்தியம், ஜெம்பிரானா பிராந்தியம் ஆகிய இரு பிராந்தியங்களில் அமைந்துள்ள ஒரு தாழ்நிலத் தேசிய பூங்கா ஆகும்.  

இந்தப் பூங்கா சுமார் பரப்பளவைக் கொண்டுள்ளது. இந்தப் பூங்காவின் அமைவுப் பகுதியில் 82% நிலத்திலும் மீதமுள்ளவை கடலிலும் உள்ளன. இது பாலியின் மொத்த நிலப்பரப்பில் ஏறக்குறைய 3% ஆகும்.  

## வரலாறு

இந்தப் பூங்கா 1941-ஆம் ஆண்டு 740 சகிமீ&nbsp;km<sup>2</sup> பரப்பளவில் நிறுவப்பட்டது. பாலி புலிகளைப் *(Panthera tigris ssp. balica)* பாதுகாப்பதை நோக்கமாகக் கொண்டு உருவாக்கப்பட்டது. பாலி புலிகளில் கடைசியாக இருந்த புலியும் கொல்லப்பட்டது. 1985-ஆம் ஆண்டில் இந்தப் பூங்காவின் பரப்பளவு 190.0289&nbsp;சதுர கிமீ<sup>2</sup> குறைக்கப்பட்டது. இருப்பினும், பழைய பூங்காவுடன், பின்னர் புதிதாகச் சேர்க்கப்பட்ட வனப்பகுதி பாதுகாக்கப்பட்ட வனக் காப்பகமாக அறிவிக்கப்பட்டது.  

## காட்சியகம்
- **மேற்கு பாலி தேசிய பூங்கா காட்சிப் படங்கள்**
# பார்வதி சட்டமன்றத் தொகுதி


**பார்வதி சட்டமன்றத் தொகுதி** (Parvati Assembly constituency) என்பது மேற்கு இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது புனே மாவட்டத்தில் அமைந்துள்ளது. இது புனே மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.  

## சட்டமன்ற உறுப்பினர்கள்
| 1978 | சுபாசு சர்வகோட் | ஜனதா கட்சி</br> |
| --- | --- | --- |
| 1980 | வசந்த் சவான் | இந்திய தேசிய காங்கிரசு (இ) |
| 1985 | சரத் இரன்பைசு | இந்திய தேசிய காங்கிரசு </br> |
| 1990 |  |  |
| 1995 | திலீப் காம்ப்ளே | பாரதிய ஜனதா கட்சி</br> |
| 1999 | விசுவாசு கங்குர்டே |  |
| 2004 | ரமேசு பாக்வே | இந்திய தேசிய காங்கிரசு </br> |
| 2009 | மாதுரி மிசல் | பாரதிய ஜனதா கட்சி</br> |
| 2014 |  |  |
| 2019 |  |  |
| 2024 | } |  |
## தேர்தல் முடிவுகள்
### 2024
# சாகன் (சடங்கு)



**சாகன்** (*Sagun*) என்பது ஒரு நேபாளத்தின் ஒருவகை சடங்கு ஆகும். இது ஒருவருக்கு நல்ல அதிர்ஷ்டத்தை அளிக்கவும் மரியாதை காட்டவும் மங்களகரமான உணவை வழங்குவதை உள்ளடக்கியது. இது காத்மாண்டு சமவெளியின் நேவார் சமூகத்தில் மிகவும் மதிக்கப்படும் விழாவாகும். வேகவைத்த முட்டை, மீன், இறைச்சி, பருப்பு சூப் மற்றும் அரிசி ஒயின் போன்றவை உணவாகப் பரிமாறப்படுகிறது. இந்த ஐந்து பொருட்கள் முறையே ஒளி, பூமி, நீர், காற்று மற்றும் வானம் ஆகிய ஐந்து தாந்த்ரீக கருத்தாக்கங்களைக் குறிக்கின்றன.  

பிறந்த நாள், திருமணங்கள் மற்றும் முதியோர் சடங்குகள் போன்ற வாழ்க்கைச் சுழற்சி நிகழ்வுகளின் போது சாகன் வழங்கப்படுகிறது. நேபாள சகாப்தத்தின் புத்தாண்டு தினத்தன்று நடைபெறும் மகா பூஜை விழாவிலும் இது வழங்கப்படுகிறது. பயணிகளுக்கு நீண்ட பயணத்திற்கு புறப்படுவதற்கு முன்பும், ஒரு பயணத்திலிருந்து திரும்பியதும் சாகன் வழங்கப்படுகிறது. ஒரு சிறப்பு சாதனையை நிகழ்த்தியவர்கள் அல்லது உயிருக்கு ஆபத்தான விபத்தில் இருந்து தப்பியவர்கள் இதைப் பெறுகிறார்கள். ஒருவரை கௌரவிக்கும் வகையில் இந்த விழா நடத்தப்படுகிறது. சாகன் சடங்கு இந்து மற்றும் பௌத்த நேவார் மக்களால் நிகழ்த்தப்படுகிறது.  

## விழா
பொதுவான நடைமுறையின்படி, சாகனைப் பெறும் நபர் தரையில் சப்பணமிட்டு அமர்ந்திருப்பார். அவருக்கு உணவு பரிமாறும் இலையின் இலை மீது சுகுண்டா என்னும் எண்ணெய் விளக்கு முன்னும் பின்னுமாக வலதுபுறமும் வைக்கப்படுகிறது. வீட்டில் இருக்கும் மூத்த பெண் பூக்கள், அரிசி மற்றும் குங்குமம் ஆகியவற்றை ஒரு தட்டில் கொண்டு வந்து அதிர்ஷ்டக் கடவுளான பிள்ளையாரை வணங்குகிறாள். பின்னர் பங்கேற்பாளர் அனைவருக்கும் அந்த பிரசாதம் வழங்கப்படுகிறது.  

பின்னர் முக்கியச் சடங்காக வீட்டிலுள்ள பெண் ஒரு வேகவைத்த முட்டை மற்றும் புகைபிடித்த மீனை இலையில் அமர்ந்திருப்பவருக்கு வழங்குகிறார். அதை அவர் இரு கைகளாலும் ஏற்றுக்கொள்கிறார். வேறொரு பெண் ஒரு ஜாடியில் இருந்து அரிசி மதுவை சிறிய கிண்ணங்களில் ஊற்றுகிறார். இவ்வாறு அனைவருக்கும் பரிமாறப்பட்ட பிறகுஅவர்கள் உணவை உண்ணலாம்  

குடும்பப் பாரம்பரியம் மற்றும் புவியியலைப் பொறுத்து செயல்முறை மற்றும் பொருட்கள் மாறுபடலாம். வேகவைத்த முட்டைகளுக்கு பதிலாக லட்டு அல்லது லாக்வா (இறைச்சி உருண்டைகள்) வழங்கப்படலாம். இருக்கை தரையிலோ நாற்காலிகளிலோ அமைக்கப்படலாம்.  

## முக்கியத்துவம்
சாகன் சடங்கில் பரிமாறப்படும் வேகவைத்த முட்டை, மீன், இறைச்சி, பருப்பு சூப் மற்றும் அரிசி ஒயின் போன்றவை முறையே ஒளி, பூமி, நீர், காற்று மற்றும் வானம் ஆகிய ஐந்து தாந்த்ரீக கருத்தாக்கங்களைக் குறிக்கின்றன.  

## இதனையும் காண்க

- பிரசாதம்
# தகூரா அலி



**தகூரா அலி** (*Tahura Ali*) வங்காளதேசத்தைச் சேர்ந்த ஓர் அரசியல்வாதியாவார். வங்காளதேசத்தின் அவாமி லீக் கட்சியின் அரசியல்வாதியாக அந்நாட்டு அரசியலில் ஈடுபட்டார். வங்காளதேச நாடாளுமன்றத்தின் முன்னாள் உறுப்பினராக அறியப்படுகிறார்.  

## ஆரம்பகால வாழ்க்கை
தகூரா அலி 1987 ஆம் ஆண்டு சிட்டகாங் பல்கலைக்கழகத்தில் வேதியியலில் முதுகலைப் பட்டம் பெற்றார். சிட்டிசன் கேபிள்சு லிமிடெடு நிறுவனத்தின் நிதி இயக்குநராக உள்ளார். அபிபுல்லா பகார் பல்கலைக்கழகக் கல்லூரியில் விரிவுரையாளராகவும் இருந்தார்.  
## தொழில்
அலி வங்காளதேசத்தின் 9 ஆவது நாடாளுமன்றத்தில் பணியாற்றினார். நாடாளுமன்றத்தில் வர்த்தக அமைச்சக நிலைக்குழுவின் உறுப்பினராகவும் இருந்தார்.  
1996 ஆம் ஆண்டு முதல் 2001 ஆம் ஆண்டு வரை நாடாளுமன்றத்தில் பணியில் இருந்தார். மேலும் இரண்டாவது முறையாக இயமால்பூரிலிருந்து மீண்டும் தேர்ந்தெடுக்கப்பட்டார்.  

## தனிம்ப்பட்ட வாழ்க்கை
தகூரா அலி முகமது அலியை திருமணம் செய்து கொண்டார். இவர்களது மகள் மெகர் அப்ரோசு சான் ஒரு நடிகையாவார்.
# சையிதா நர்கீசு அலி



**சையிதா நர்கீசு அலி** (*Syeda Nargis Ali*) வங்காளதேசத்தைச் சேர்ந்த ஓர் அரசியல்வாதியாவார். வங்காளதேச தேசியக் கட்சியின் அரசியல்வாதியாக அந்நாட்டு அரசியலில் ஈடுபட்டார். ஒதுக்கப்பட்ட தொகுதியின் பிரதிநிதியாக வங்காளதேச நாடாளுமன்றத்தின் முன்னாள் உறுப்பினராக அறியப்படுகிறார்.  

## தொழில்
2005 ஆம் ஆண்டு வங்காளதேச தேசியவாதக் கட்சி வேட்பாளராக ஒதுக்கப்பட்ட இடத்திலிருந்து அலி நாடாளுமன்றத்திற்குத் தேர்ந்தெடுக்கப்பட்டார்.
# அப்துல் கரீம் அப்பாசி



**அப்துல் கரீம் அப்பாசி ** (*Abdul Karim Abbasi*) வங்காளதேசத்தைச் சேர்ந்த ஓர் அரசியல்வாதியாவார். இவரது இயற்பெயர் சர்பராசு உசைன் என்பதாகும். 1938 ஆம் ஆண்டு டிசம்பர் மாதம் 15 ஆம் தேதியன்று இவர் பிறந்தார். ஒரு மூத்த வழக்கறிஞரான இவர் முன்னாள் கொறடாவாகவும் நெட்ரோகோனா-1 தொகுதியின் நாடாளுமன்ற உறுப்பினராகவும் அறியப்படுகிறார்.  

## தொழில்
1991, 1996 மற்றும் 2001 ஆம் ஆண்டுகளில் நடைபெற்ற தேர்தல்களில், வங்காளதேச தேசியவாதக் கட்சியின் வேட்பாளராக அப்துல் கரீம் அப்பாசி நெட்ரோகோனா-1 தொகுதியிலிருந்து நாடாளுமன்றத்திற்குத் தேர்ந்தெடுக்கப்பட்டார். 2006 ஆம் ஆண்டில், இவர் முற்போக்கு சனநாயகக் கட்சியில் சேர்ந்து கட்சியின் மூத்த துணைத் தலைவரானார்.
# முகம்மது அப்துல் கஃபூர்



**முகம்மது அப்துல் கஃபூர்** (*Muhammad Abdul Gafur*) வங்காளதேசத்தைச் சேர்ந்த ஓர் அரசியல்வாதியாவார். இராச்சாகி மாவட்டத்தைச் சேர்ந்த இவர் 1996 ஆம் ஆண்டு பிப்ரவரி மாதம் நடைபெற்ற தேர்தலில் இராச்சாகி-3 தொகுதியில் போட்டியிட்டு வெற்றி பெற்று நாடாளுமன்ற உறுப்பினர் ஆனார்.  

## அரசியல் வாழ்க்கை
முகம்மது அப்துல் கஃபூர் இராச்சாகி மாவட்ட வங்காளதேச தேசியவாதக் கட்சியின் மூத்த துணைத் தலைவராக உள்ளார். 1996 ஆம் ஆண்டு பிப்ரவரி மாதம் 15 ஆம் தேதி நடைபெற்ற வங்காளதேச பொதுத் தேர்தலில் இராச்சாகி-3 தொகுதியிலிருந்து வங்காளதேச தேசியவாதக் கட்சியின் வேட்பாளராக நாடாளுமன்றத்திற்குத் தேர்ந்தெடுக்கப்பட்டார். 2008 ஆம் ஆண்டு நடைபெற்ற ஒன்பதாவது பொதுத் தேர்தலில் இராச்சாகி-4 தொகுதியில் போட்டியிட்டு இவர் தோல்வியடைந்தார்.
# கதப்சர் சட்டமன்றத் தொகுதி


**கதப்சர் சட்டமன்றத் தொகுதி** (Hadapsar Assembly Constituency) என்பது இந்தியாவின் மகாராட்டிர மாநில சட்டப் பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது ஷிரூர் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். இது புனே மாவட்டத்தில் அமைந்துள்ளது.  
## சட்டமன்ற உறுப்பினர்கள்
| ஆண்டு | உறுப்பினர் | கட்சி |
| --- | --- | --- |
| 2009 | மகாதேவ் பாபர் | சிவ சேனா</br> |
| 2014 | யோகேசு திலேகர் | பாரதிய ஜனதா கட்சி</br> |
| 2019 | சேதன் டூப் | தேசியவாத காங்கிரசு கட்சி </br> |
| 2024 |  |  |
## தேர்தல் முடிவுகள்
### 2024
# சைனுல் அபிதீன்



**சைனுல் அபிதீன்** (Zainul Abedin) வங்காளதேசத்தைச் சேர்ந்த ஓர் அரசியல்வாதியாவார். 1944 ஆம் ஆண்டில் இவர் பிறந்தார். வங்காளதேச தேசியவாதக் கட்சியின் உறுப்பினராகத் தேர்தலில் போட்டியிட்டு மைமென்சிங்-4, மைமென்சிங்-8 தொகுதிகளின் நாடாளுமன்ற உறுப்பினராக இருந்தார்.  

## தொழில்
சைனுல் அபிதீன் ஒரு வழக்கறிஞரும் அரசியல்வாதியும் ஆவார். 1979 ஆம் ஆண்டு நடைபெற்ற தேர்தலில் வங்காளதேச தேசியவாதக் கட்சி வேட்பாளராக மைமென்சிங்-4 தொகுதியில் போட்டியிட்டு நாடாளுமன்றத்திற்குத் தேர்ந்தெடுக்கப்பட்டார். 1996 ஆம் ஆண்டு பிப்ரவரி மாதம் 15 ஆம் தேதி நடைபெற்ற வங்காளதேச பொதுத் தேர்தலில் வங்காளதேச தேசியவாதக் கட்சி வேட்பாளராகப் போட்டியிட்டு மைமென்சிங்-8 தொகுதியிலிருந்து நாடாளுமன்றத்திற்குத் தேர்ந்தெடுக்கப்பட்டார். வடகிழக்கு வங்காளதேசத்தின் ஈசுவர்கஞ்சு துணைமாவட்டத்தில் வங்காளதேச தேசியவாதக் கட்சியின் தலைவராக இருந்தார்.  

2006 ஆம் ஆண்டு அக்டோபர் மாதம் 26 ஆம் தேதியன்று இவர் முற்போக்கு சனநாயகக் கட்சியில் சேர்ந்தார். மைமென்சிங் மாவட்ட முற்போக்கு சனநாயகக் கட்சியி உறுப்பினராகவும் தலைவராகவும் பணியாற்றினார்.
# சையிதா இக்பால் மந்து பானு

**சையிதா இக்பால் மந்து பானு** (*Syeda Iqbal Mand Banu*) என்பவர் வங்காளதேசத்தைச் சேர்ந்த ஒரு சமூக சேவகர் ஆவார். வங்காளதேச தேசியக் கட்சியின் தலைவரான தாரிக் ரகுமானின் மாமியாராகவும் அறியப்படுகிறார். 1995 ஆம் ஆண்டில் சையிதா இக்பால் மந்து பானுவிற்கு வங்காளதேச அரசாங்கத்தால் வழங்கப்படும் மிக உயர்ந்த மாநில விருதான சுதந்திர தின விருது வழங்கப்பட்டது. 1977 ஆம் ஆண்டு அறிமுகப்படுத்தப்பட்ட இந்த விருது, விடுதலைப் போர், மொழி இயக்கம், கல்வி, இலக்கியம், பத்திரிகை, பொது சேவை, அறிவியல் மற்றும் தொழில்நுட்பம், மருத்துவ அறிவியல், சமூக அறிவியல், பாடல், விளையாட்டு மற்றும் விளையாட்டு, நுண்கலை, கிராமப்புற மேம்பாடு மற்றும் பிற துறைகள் உள்ளிட்ட பல துறைகளில் கணிசமான பங்களிப்பை அங்கீகரிப்பதற்காக வங்காளதேச குடிமக்கள் அல்லது அமைப்புகளுக்கு வழங்கப்படுவதாகும். இவர் கவிதை புத்தகங்களை வெளியிட்டுள்ளார் மற்றும் நீர் வண்ண ஓவியங்களையும் வரைகிறார்.  

## வாழ்க்கைக் குறிப்பு
1979 ஆம் ஆண்டில் சையிதா இக்பால் மந்து பானு சுரோவி என்ற நிறுவனத்தை நிறுவினார். இந்நிறுவனம் வீட்டு குழந்தை வேலையாட்களுக்கான கல்வியை வழங்குகிறது. இந்தப் பள்ளியின் முதல் மாணவியாக இவரது சொந்த பணிப்பெண் உள்ளார்.  

1988 ஆம் ஆண்டு காசி மக்புபுல்லா மற்றும் பேகம் இயெபுன்னேசா சனகல்யாண் அறக்கட்டளை சையிதா இக்பால் மந்து பானுவிற்கு பெண்களுக்கான சிறப்பு விருதை வழங்கியது.  

வங்காளதேச கடற்படையின் முன்னாள் கடற்படைத் தளபதி மக்பூப் அலி கானை பானு திருமணம் செய்து கொண்டார். இவர்களின் மகள் சுபைதா ரகுமான், அப்போதைய பிரதமர் கலீதா சியா மற்றும் முன்னாள் சனாதிபதி சியாவுர் ரகுமானின் மகன் தாரிக் ரகுமானை 1993 ஆம் ஆண்டில் மணந்தார்.  

2007 ஆம் ஆண்டில், ஊழல் தடுப்பு ஆணையம், சையிதா இக்பால் மந்த் பானு, சுபைதா ரகுமான் மற்றும் தாரிக் ரகுமான் ஆகியோருக்கு எதிராக 48.1 மில்லியன் டாக்கா பணம் கணக்கில் விவரிக்கப்படாத சொத்துக்கள் வைத்திருந்ததாக கஃப்ருல் காவல் நிலையத்தில் வழக்குப் பதிவு செய்தது.  

2014 ஆம் ஆண்டு சனவரி மாதத்தில் பானு சொத்து அறிக்கையை ஆணையத்திடம் சமர்ப்பிக்காததற்காக ஊழல் தடுப்பு ஆணையம் இவர் மீது வழக்குப் பதிவு செய்தது.  

2017 ஆம் ஆண்டில், வங்காளதேச உச்ச நீதிமன்றம், முறையற்ற ஆவணத் தயாரிப்புக்காக ஊழல் தடுப்பு ஆணையத்தால் அவர் மீது தொடரப்பட்ட ஊழல் வழக்கைத் தள்ளுபடி செய்தது.  

2018 ஆம் ஆண்டு பிப்ரவரி மாதம் 8 ஆம் தேதி முதல் சிறையில் இருந்த பிரதமர் கலீதா சியா வங்கபந்து சேக் முச்சிப்பூர் மருத்துவ பல்கலைக்கழகத்தில் சிகிச்சை பெற்று வந்தபோது, 2019 ஆம் ஆண்டு சூன் மாதத்தில் பானுவும் பிற உறவினர்களும் பிரதமர் கலீதா சியாவைச் சந்தித்தனர்.  

## நூல் பட்டியல்
- இயோரா பட்டா
- மோன் போர்
# ஓட்டோனன்

**ஓட்டோனன்** (*Otonan*) என்பது இந்தோனேசியாவின் பாலியில் நடைபெறும் பாலி இந்து சமய பிறப்புச் சடங்கு (சம்பிரதாய பிறந்தநாள் ) ஆகும்.  

குழந்தை பிறந்து ஆறு மாதங்கள் அல்லது 210 நாட்களுக்குப் பிறகு, இந்த விழா பாலி மக்களின் பவுகோன் நாட்காட்டியின்படி, இந்தச் சடங்கின் நோக்கம், முன்னோர்களுக்கும் அசிந்தியன் தெய்வத்திற்கும் நன்றித் தெரிவிப்பதன் மூலம், முந்தைய பிறப்பின் தவறுகளையும் தீமைகளையும் சரிசெய்து, மிகச் சரியான வாழ்க்கையை அடைவதாகும். இது ஒரு இந்து பூசாரி அல்லது குடும்பப் பெரியவரால் முன்னின்று நடத்தப்படுகிறது. இந்த விழா அந்த மனிதரின் வாழ்நாள் முழுவதும் அவரின் பிறந்தநாளுடன் இணைந்து கொண்டாடப்படும்.  

ஓட்டோனன் விழா முடிந்ததும் "பெனெங்" என்று அழைக்கப்படும் வெள்ளை நூல் கையில் அணிவிக்கப்படும்.
# புனே பாசறை சட்டமன்றத் தொகுதி


**புனே பாசறை சட்டமன்றத் தொகுதி** (Pune Cantonment Assembly Constituency) என்பது இந்தியாவின் மகாராட்டிர மாநில சட்டப் பேரவையில் உள்ள 288 சட்டமன்றத் தொகுதிகளில் ஒன்றாகும். இது புனே மாவட்டத்தில் அமைந்துள்ளது. இத்தொகுதியானது புனே மக்களவைத் தொகுதிக்கு உட்பட்ட ஒர் சட்டமன்றத் தொகுதியாகும்.  
## சட்டமன்ற உறுப்பினர்கள்
| 1957 | விட்டல் சிவர்கர் | பிரஜா சோசலிச கட்சி |
| --- | --- | --- |
| 1962 | கிருசுணாராவ் கிர்மே | இந்திய தேசிய காங்கிரசு </br> |
| 1967 |  |  |
| 1972 | சிவாஜிராவ் தேரே |  |
| 1978 | விட்டல் டூப் | ஜனதா கட்சி</br> |
| 1980 |  |  |
| 1985 |  |  |
| 1990 | சந்திரகாந்த் சிவர்கர் | இந்திய தேசிய காங்கிரசு </br> |
| 1995 | சூர்யகாந்த் லோன்கர் | சிவ சேனா</br> |
| 1999 | சந்திரகாந்த் சிவர்கர் | தேசியவாத காங்கிரசு கட்சி </br> |
| 2004 |  |  |
| 2009 | ரமேசு பாக்வே |  |
| 2014 | திலீப் காம்ப்ளே | பாரதிய ஜனதா கட்சி</br> |
| 2019 | சுனில் காம்ப்ளே |  |
| 2024 | } |  |

## தேர்தல் முடிவுகள்
### 2024
# கிர்லியன் ஒளிப்படவியல்


**கிர்லியன் ஒளிப்படவியல்** *(Kirlian photography)* என்பது; மின் ஒளிவட்ட வெளியேற்றங்களின் நிகழ்வைப் படம்பிடிக்கப் பயன்படுத்தப்படும் ஒளிப்பட நுட்பங்களின் தொகுப்பாகும். இது சோவியத் விஞ்ஞானி செமியோன் கிர்லியனின் பெயரிடப்பட்டது, அவர் 1939 ஆம் ஆண்டில், ஒரு ஒளிப்படத் தட்டில் உள்ள ஒரு பொருளின் உயர் மின்னழுத்த மூலத்துடன் இணைக்கப்பட்டால், ஒளிப்படத் தட்டில் ஒரு படம் உருவாக்கப்படும் என்பதைக் தற்செயலாகக் கண்டுபிடித்தார். இந்த நுட்பம் "எலக்ட்ரோகிராபி", "எலக்ட்ரோபோட்டோகிராபி", "கொரோனா டிஸ்சார்ஜ் போட்டோகிராபி" (CDP), "பயோஎலக்ட்ரோகிராபி", "வாயு வெளியேற்ற காட்சிப்படுத்தல் (GDV)", "எலக்ட்ரோபோட்டோனிக் இமேஜிங் (EPI)", மற்றும் ரஷ்ய இலக்கியத்தில் "கிர்லியானோகிராபி" எனப் பலவிதமாக அறியப்படுகிறது.  

கிர்லியன் ஒளிப்படவியல், அறிவியல் ஆராய்ச்சி, சித்த மருத்துவ ஆராய்ச்சி போன்ற கலைக்கு உட்பட்டது. கிர்லியன் ஒளிப்படம் எடுத்தல் பற்றி ஆன்மிக உளவியல் கூற்றுக்களும் கூறப்பட்டுள்ளன, ஆனால் இந்தக் கூற்றுகள் அறிவியல் சமூகத்தால் நிராகரிக்கப்படுகின்றன. பெருமளவில், இது மாற்று மருத்துவ ஆராய்ச்சியில் பயன்படுத்தப்பட்டுள்ளது.  

## கிர்லியன் ஒளிப்படவியல் என்றால் என்ன?
கிர்லியன் ஒளிப்படவியல் என்பது ஒரு பொருளைச் சுற்றியுள்ள கரோனல் வெளியேற்றங்களின் படங்களை உருவாக்குவதற்கான ஒரு வழியாகும். ஒரு கரோனல் வெளியேற்றம் என்பது ஒரு பொருளைச் சுற்றியுள்ள வாயு அல்லது திரவத்தின் அயனியாக்கத்தால் ஏற்படும் மின் வெளியேற்றமாகும். இந்த வெளியேற்றங்கள் பெரும்பாலும் ஒரு ஆற்றல் புலம் அல்லது பொருளைச் சுற்றியுள்ள ஒரு ஒளிவட்டம் போல இருக்கும், எனவே சிலர் கிர்லியன் ஒளிப்படங்களை ஒரு வகையான ஒளி ஒளிப்படம் எடுத்தல் என்று கருதுகின்றனர் - இது பொருளைச் சுற்றியுள்ள வெளிப்படையான வண்ணங்களின் கனவு மேகத்தைக் காட்டும் உருவப்பட பாணி என்றும் கூறுகின்றனர்.  

### கிர்லியன் ஒளிப்படம் எவ்வாறு தயாரிக்கப்படுகின்றன
ஒளிவட்ட விளைவை அடைய, ஒளிப்படக் கலைஞர் ஒரு பொருளை மின்மயமாக்கப்பட்ட ஒளிப்படத் தகடு அல்லது காகிதத்தில் வைக்கிறார். அந்தத் தகடு அல்லது காகிதத்தின் வழியாக உயர் மின்னழுத்த மின்சாரம் பாயும் போது, ​​அது பொருளைச் சுற்றியுள்ள காற்றில் ஒரு ஒளிவட்ட வெளியேற்றத்தை (சில நேரங்களில் வாயு வெளியேற்றம் என்று அழைக்கப்படுகிறது) உருவாக்குகிறது. "இது ஒரு ஒளிப்படம், ஆனால் நீங்கள் ஒரு ஒளிப்படக்கருவியை பயன்படுத்தவில்லை," என்று ஒளிப்படக் கலைஞர் சார்லி வாட்ஸ் கூறுகிறார். "நீங்கள் ஒரு தொடர்பு அச்சிடலைச் செய்கிறீர்கள். உங்களுக்கு வில்லை அல்லது ஒளிப்படக்கருவி தேவையில்லை."
# பொதுக் கருத்து

**பொதுக் கருத்து** (Public opinion) என்பது, சமூகத்துடன் தொடர்புடைய ஒரு குறிப்பிட்ட தலைப்பு அல்லது வாக்களிக்கும் நோக்கம் குறித்த கூட்டுக் கருத்து ஆகும். இது மக்களைப் பாதிக்கும் விடயங்களில் அவர்களின் பார்வைகளைப் பொறுத்தாகும்.  

21-ஆம் நூற்றாண்டில், பொதுக் கருத்தானது ஊடகங்களால் பெரிதும் பாதிக்கப்படுவதாகப் பரவலாகக் கருதப்படுகிறது. பொதுக் கருத்தைப் பாதிக்கும் பல்வேறு காரணிகள் தொடர்பாக ஆய்வுகள் மேற்கொள்ளப்பட்டுள்ளன. அரசியல்வாதிகளும் பொது நலனில் அக்கறை கொண்டவர்களும் பெரும்பாலும் விளம்பரம் அல்லது சொல்லாட்சியைப் பயன்படுத்தி தாக்கத்தினை ஏற்படுத்த முயற்சிக்கின்றனர். சில முக்கியமான முடிவுகளை வெளிக்கொணர்வதில் பொதுக் கருத்து முக்கியப் பங்கு வகிக்கிறது. உணர்வுப் பகுப்பாய்வு அல்லது கருத்துச் சுரங்கம் என்பது பொது மக்களின் எண்ணங்கள் அல்லது உணர்வுகளைப் பிரித்தெடுக்கப் பயன்படுத்தப்படும் ஒரு முறையாகும். தவறான தகவல்களின் மூலம் பொதுக் கருத்து பாதிக்கப்படுவது பரவலாக இருக்கும் சிக்கலாகும்.  

## சொற்பிறப்பியல்
"பொதுக் கருத்து" என்ற சொல் பிரெஞ்சுவின் ** இருந்து பெறப்பட்டது. இந்தச் சொல் முதன்முதலில் 1588-ஆம் ஆண்டில் பிரெஞ்சு மறுமலர்ச்சியின் மிக முக்கியமான தத்துவஞானிகளில் ஒருவரான மைக்கேல் டி மோன்டைன் என்பவரால் அவரது புகழ்பெற்ற *கட்டுரைகளின்* இரண்டாம் பதிப்பில் (அத்தியாயம் XXII) பயன்படுத்தப்பட்டது.  

இந்த பிரெஞ்சுச் சொல் 1761 ஆம் ஆண்டு ஜீன்-ஜாக் ரூசோவின் *"ஜூலி, அல்லது தி நியூ ஹெலோயிஸ்"* என்ற படைப்பிலும் காணப்படுகிறது.  

## வரலாறு
அரசியல் துறையில் ஒரு குறிப்பிடத்தக்க சக்தியாக பொதுக் கருத்து வெளிப்படுவது 17 ஆம் நூற்றாண்டின் பிற்பகுதியில் இருந்து வருகிறது வில்லியம் சேக்சுபியர் பொதுக் கருத்தை "வெற்றியின் எஜமானர்" என்றும், பிலைசு பாஸ்கல் "உலகின் ராணி" என்றும் கூறினர்.  

## தவறான தகவல்
சமூக அறிவியல் ஆராய்ச்சி கழகத்தின் கூற்றுப்படி, "நாம் தவறான தகவல்களின் புயலின் மத்தியில் இருக்கிறோம். தவறான தகவல் அல்லது அரைகுறைத் தகவல்கள் ஆபத்தானது".  

### சமூக ஊடகங்களில் தவறான தகவல்கள்
ஒரு தனி நபர் ஒரு கருத்தை எவ்வாறு அனுகுகிறார் என்பதைப் பொறுத்து உருவாக்கப்படும் அல்லது பகிரப்படும்  
உள்ளடக்கங்கள் சமூக ஊடகங்களில் வேகமாக பரவுகின்றன. இவை, மற்றவர்களின் கருத்துகளில் தாக்கத்தை ஏற்படுத்தி பொதுக் கருத்தைப் பாதிக்கிறது. ஜெர்மன் மார்ஷல் நிதியின் நவீன மற்றும் ஜனநாயக முன்முயற்சியின் மூத்த உறுப்பினரும் இயக்குநருமான தூதர் (ஓய்வு) கரேன் கோர்ன்ப்ளூவின் கூற்றுப்படி, சமூக ஊடகங்கள் தீவிரமயமாக்கல் மூலம் தவறான தகவல்களைப் பரப்பி தீவிரவாதத்திற்கு வழிவகுத்துள்ளன. டிக்டாக் மற்றும் யூடியூப் போன்ற சமூக ஊடக தளங்கள், அவற்றின் உள்ளடக்க வழிமுறைகள் அமைக்கப்பட்ட விதம் காரணமாக தவறான தகவல்களைப் பரப்பும் திறன் கொண்ட உள்ளடக்கத்தை பரிந்துரைக்கின்றன. அதிக எரிச்சலூட்டும் உள்ளடக்கம் பயனர்களுக்கு அனுப்பப்பட்டு அவர்களை அதிக ஈடுபாட்டுடன் வைத்திருக்கிறது. இது தீவிரவாதக் குழுக்களை ஒருங்கிணைத்து நிதி திரட்டுவதை எளிதாக்குகிறது.
# பேய்லைட்டு



**பேய்லைட்டு** (*Bayleyite*) என்பது Mg<sub>2</sub>(UO<sub>2</sub>)(CO<sub>3</sub>)<sub>3</sub>·18(H<sub>2</sub>O) என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். யுரேனியம் கார்பனேட்டு கனிமம் என்று இக்கனிமம் வகைப்படுத்தப்படுகிறது. பேய்லைட்டு கனிமம் மக்னீசியம், யுரேனியம் மற்றும் கார்பன் ஆகிய தனிமங்களைக் கொண்ட இரண்டாம் நிலை கனிமமாகும். பிரகாசமான மஞ்சள் நிறத்தில் இது காணப்படுகிறது. இதன் படிகப் பழக்கம் ஊசிவடிவமாகும். ஆனால் இது பொதுவாக யுரேனியம் தாங்கும் தாதுக்களின் மேலோடுகளாகக் காணப்படுகிறது. மோவின் கடினத்தன்மை அளவுகோலில் சுமார் 2–2.5 என்ற கடினத்தன்மையைக் பேய்லைட்டு கனிமம் கொண்டுள்ளது. என்ற குறியீட்டால் அடையாளப்படுத்துகிறது.  

## தோற்றம்
முதன்முதலில் பேய்லைட்டு கனிமம் 1948 ஆம் ஆண்டு அரிசோனாவின் யாவாபாய் மாகாணத்தில் உள்ள பாக்தாத்தின் வடக்கே உள்ள இல்சைடு சுரங்கத்தில் கிடைத்ததாக விவரிக்கப்பட்டது. மேலும் இல்லினாய்சு பல்கலைக்கழகத்தின் கனிமவியலாளர் வில்லியம் செர்லி பேய்லி (1861–1943) என்பவரின் நினைவாக பேய்லைட்டு எனப் பெயரிடப்பட்டது. மற்ற இரண்டாம் நிலை கனிமங்களில் ஒரு மலர்ச்சி அல்லது பூச்சாக இது தோன்றுகிறது. பெரும்பாலும் சுரங்கச் சுவர்கள் மற்றும் வேலைப்பாடுகளில் படிந்து காணப்படுகிறது. இல்சைடு சுரங்கத்தில் சுரோக்கிங்கரைட்டு, ஆண்டர்சோணைட்டு, சிவார்ட்சைட்டு மற்றும் ஜிப்சம் ஆகிய கனிமங்களுடன் சேர்ந்து காணப்படுகிறது. உட்டாவில் உள்ள ஐட்வுட்டு சுரங்கத்தில் சுரோக்கிங்கரைட்டு மற்றும் ஜிப்சம் ஆகியவற்றுடன் கிடைக்கிறது. வயோமிங்கில் உள்ள நதிப் படுகையில் தியுயாமுனைட்டு, யுரேனோஃபேன், இலிபிகைட்டு மற்றும் கார்னோடைட்டு ஆகியவற்றுடன் சேர்ந்து காணப்படுகிறது.
# சோம யாகம்


***சோம யாகம்*** அல்லது **சோம யக்ஞம்** (*Somayajna')' (சமசுகிருதம்:सोमयज्ञ) என்பது இந்து சமய வழிபாட்டுச் சடங்கு முறைகளில் ஒன்றாகும். வேதம் கூறும் இந்த யாகம் சந்திரனின் சுழற்சியுடன் தொடர்புடைய ஒரு வகை வேள்வி ஆகும். மேலும் இது அண்ட ஒழுங்கைப் பராமரிப்பதற்காகச் செய்யப்படுவதாகக் கருதப்படுகிறது.இந்த வேள்வியின் முடிவில் சோம பானம் *ஆகுதி''யாகசெலுத்தப்படுகிறது. வேத மந்திரங்கள் கற்றிந்தவர்களால் செய்யப்படும் சோம யாகம் தெய்வங்களை அமைதிப்படுத்தும் திறன் கொண்டதாகக் கருதப்படுகிறது.இந்த யாகத்தை நடத்தும் தலைமை புரோகிதரை **சோமயாஜி** என்று அழைப்பர்.  

## வகைகள்
சோம யாகம் ஏழு வகையாக கொண்டுள்ளது. அவைகள்::  

- *அக்னிசோம யாகம்* – இது முதன்மையான சோம யாகம் ஆகும்.
- *உக்தியா*
- *சோடசி*
- *அத்தியாக்னிஸ்தோமா*
- *அதிராத்திரா*
- *ஆப்டோரியாமா*
- *வாஜபேய யாகம்*

## இதனையும் காண்க
- அசுவமேத யாகம்
- இராஜசூய யாகம்
- வேள்வி
# தேசிய முதியோர் மையம்


தேசிய முதியோர் மையம் - சென்னை, 2024 பிப்ரவரி 25 அன்று பிரதமர் நரேந்திர மோடியால் காணொலி காட்சி மூலம் தொடங்கி வைக்கப்பட்டது.  
முதியோர் மக்களுக்கு இருதயவியல், சிறுநீரகவியல், இரைப்பை குடல், நரம்பியல் மற்றும் மனநல மருத்துவம் போன்ற சிறப்பு மருத்துவத்தில் சிகிச்சையும், மறுவாழ்வு நடவடிக்கைகள் தரும் வண்ணம் இதன் செய்ற்பாடுகள் இருக்கும். 8.64 ஏக்கர் நிலப்பரப்பில் 200 படுக்கைகளை கொண்ட இந்த மையம் இதுபோன்ற சிகிச்சையில் நாட்டிலேயே முதலாவதாகும். 157 கோடி ரூபாய் மதிப்பிலான மத்திய அரசின் நிதியுதவியுடன் கூடிய இந்தத் திட்டம், கிங் தடுப்பு மருத்துவ நிறுவனத்தின் வளாகத்தில் செயல்படுத்தப்படுகிறது.  

## காலவரிசை
- முதியோர்களின் பல்வேறு உடல்நலப் பிரச்சினைகளைத் தீர்ப்பதற்காக, சுகாதாரம் மற்றும் குடும்ப நல அமைச்சகம் 2010-11 ஆம் ஆண்டில் "முதியோர் சுகாதாரப் பராமரிப்புக்கான தேசியத் திட்டத்தை" (NPHCE) தொடங்கியது.
- 12வது ஐந்தாண்டு திட்டக் காலத்தில், தேசிய முதியோர் சுகாதாரப் பராமரிப்புத் திட்டத்தின் (NPHCE) மூன்றாம் நிலைக் கூறுகளின் கீழ், புது தில்லியில் உள்ள அகில இந்திய மருத்துவ அறிவியல் நிறுவனம் (AIIMS) மற்றும் சென்னை மருத்துவக் கல்லூரியில் தலா ஒன்று என இரண்டு தேசிய முதியோர் மையங்களை நிறுவுவதற்கு இந்திய அரசு ஒப்புதல் அளித்துள்ளது. இரண்டு தேசிய முதியோர் மையங்களும் நாட்டில் முதியோர் பராமரிப்புத் துறையில் சிறப்பு மையங்களாக இருக்கும் என்று எதிர்பார்க்கப்படுகிறது.

இரண்டு மையங்களிலும் 200 படுக்கைகள் இருக்கும், மேலும் முதியோர் மருத்துவத்தில் முதுகலை படிப்புக்கு 15 இடங்களும் இருக்கும்.  

- மத்தியரசின் நிதி உதவியோடு 2016ல் கட்டுமான பணிகள் துவங்கப்பட்டு, சில வருடங்களில் முடிக்கப்பெற்றது. இருப்பினும் 2020ல் ஏற்பட்ட கொரானோ தொற்று நோய் தேவையை கருத்தில் கொண்டு இது கொரானோ சிகிச்சை மையமாக மாற்றப்பட்டது. 2022ல் கொரானோ தொற்று நோய் முடிவுற்ற பிறகு மீண்டும் புதுப்பிக்கப்பட்டு 2024ல் திறக்கப்பட்டுள்ளது. இரண்டு வருடங்களுக்கு மனிதவள தேவைகளுக்கும் மத்திய அரசு நிதியுதவி அளிக்கின்றது.
# பென்ஜோர்

வளாகத்தில் ஒரு சோடி *பென்ஜோர்கள்*]]  

**பென்ஜோர்** (*Penjor*, பாலினிய மொழி: ᬧᬾᬜ᭄ᬚᭀᬃ ) என்பது கலுங்கன் விழா நாளில் செழிப்பின் சின்னமாக நிறுவப்படும் பாலி இந்து சமயச் சின்னமாகும். இது உயரமான, அலங்கரிக்கப்பட்ட மூங்கில் கம்பத்தில் உருவாக்கப்படுகிறது. இது பாலியில் ஆண்டு முழுவதும் வீடுகள், வளாகங்கள், கோயில் விழா கொண்டாட்டங்களின் ஒரு பகுதியாகவும், அனைத்து முக்கியமான சமய விழாக்கள் மற்றும் இந்து வாழ்க்கைச் சடங்குகளிலும் காணப்படும்.  

இந்தக் கம்பங்களின் நீளத்தில் வேறுபடுகள் இருந்தாலும், பொதுவாக 5-10 மீட்டர் உயரம் கொண்டவையாக உள்ளன. இதன் மேல் பகுதிக்கு அருகில் ஒரு தனித்துவமான வளைவு இருக்கும். இந்த பென்ஜோர், நன்மையின் அடையாளமான பரோங்கின் வாலையும், புனித மலையான அகுங் மலையின் சிகரத்தையும் ஒத்திருப்பதாகக் கூறப்படுகிறது. மஞ்சள் நிறத்தில் உள்ள தென்னை குருத்தோலைகள் மற்றும் பலா பங்க்கா (வள்ளிக்கிழங்கு) வேர்கள், பலா கந்துங் (வெள்ளரிகள், ஆரஞ்சு, வாழை), பலா விஜா (அரிசி, சோளம்), பிளாவா (இலைகள்), பாரம்பரிய ரொட்டிகள், நாணயங்கள் போன்ற பல்வேறு குறியீட்டு பொருட்களைப் பயன்படுத்தி இது அலங்கரிக்கப்படுகிறது. இதன் அலங்காரங்கள் எளிமையானவையாகவும் நேர்த்தியானதுமாக இருக்கும். சில பெஞ்சோர்கள் நிரந்தரமாக உருவாக்கப்படுகின்றன. பஞ்சரின் அடிப்பகுதியில் ஒரு சிறிய சன்னதி இணைக்கப்பட்டிருக்கும், இது லாமக் என்னும் அலங்காரப் பொருள் கொண்டு அலங்கரிக்கப்பட்டிருக்கும்.
# கவிதா சேத்



**கவிதா சேத்** (*Kavita Seth*)(பிறப்பு: செப்டம்பர் 14, 1970) ஓர் இந்தியப் பாடகியும், இந்தி திரைத்துறையில் பின்னணிப் பாடகியாகவும், கசல்கள், சூஃபி இசையை நிகழ்த்துபவரும் என்று அறியப்படுகிறார். மேலும் *கர்வான் குழு* என்ற சூஃபி இசைக் குழுவை வழிநடத்துகிறார். இவர் தற்போது இந்தியாவின் மும்பையில் வசிக்கிறார்.  

சிறந்த பெண் பின்னணிப் பாடகிக்கான பிலிம்பேர் விருதை இரண்டு முறை கவிதா சேத் வென்றுள்ளார்: 2010-இல் *வேக் அப் சித்* (2009) திரைப்படத்தில் "இக்தரா" பாடலைப் பாடியதற்காகவும், 2023-இல் *ஜக்ஜக் ஜீயோ* (2022) திரைப்படத்தில் "*ரங்கிசாரி* " பாடலுக்காகவும். 2009-ஆம் ஆண்டில் மிகப்பெரிய தரவரிசைப் பாடல்களில் ஒன்றான முந்தைய பாடலுக்காகச் சிறந்த பெண் பின்னணிப் பாடகிக்கான நட்சத்திரத் திரை (*ஸ்டார் ஸ்கிரீன்*) விருதையும் இவர் வென்றார்.  

## ஆரம்ப கால வாழ்க்கை
சேத், உத்தரப் பிரதேசத்தின் பரேலியில் ஒரு வங்கி அதிகாரியின் நடுத்தரக் குடும்பத்தில் பிறந்தார்.  

## தொழில்
ஆண்டு விழாவில் சேத்]]  
கவிதா சூஃபி பாணி பாடலில் நிபுணத்துவம் பெற்றவர். இருப்பினும் இவர் கீத், கஜல், நாட்டுப்புறப் பாடல்களையும் பாடிவருகிறார். பல ஆண்டுகளாக இவர் இலண்டன், பர்மிங்காம், இசுக்காட்லாந்து, பெர்லின், ஒஸ்லோ, ஸ்டாக்ஹோம் மற்றும் இந்தியா முழுவதும் நேரடி இசை நிகழ்ச்சிகளை நடத்தியுள்ளார். தில்லியில் நடந்த முசாபர் அலியின் சர்வதேசச் சூஃபி விழா இசை நிகழ்ச்சியில் இவரது நிகழ்ச்சியில்தான் இயக்குநர் சதீஷ் கௌசிக் இவரது பாடலைக் கேட்டு, அமிஷா படேல் நடித்த *வாடா* (2005) திரைப்படத்தில் " *ஜிந்தகி கோ மௌலா* " என்ற பாடலைப் பாட வாய்ப்பளித்தார். இது பின்னணிப் பாடகியாக இவரது அறிமுகத்தைக் குறிக்கிறது. இதைத் தொடர்ந்து, இவர் மும்பைக்குக் குடிபெயர்ந்தார். இதன் பின்னர் அனுராக் பாசுவின் *கேங்ஸ்டார்* (2006) படத்தினைத் தொடர்ந்து *"முஜே மத் ரோகோ"* படத்திற்காக இவருக்குப் பாராட்டுகள் கிடைத்தன.  

பாடுவதைத் தவிர, இவர் இசையமைக்கவும் செய்கிறார். அவர் என். சந்திராவின் *"யே மேரா இந்தியா "* (2009) படத்தில் மூன்று பாடல்களுக்கு இசையமைத்துள்ளார். இவர் *வோ ஏக் லம்ஹா*, *தில்-இ-நதன்* ஆகிய இரண்டு சூஃபி கசல் இசைத் தொகுப்புகளையும் இதைத் தொடர்ந்து சூஃபி இசைத் தொகுப்புகளான *சூஃபியானா* (2008) மற்றும் *அசுரத்* ஆகியவற்றையும் வெளியிட்டுள்ளார். சூஃபி கவிஞர்-மந்திரவாதி ரூமியின் இருவரிகளைக் கொண்ட இவரது 2008 இசைத்தொகுப்பான *சூஃபியானா*, இலக்னோவில் உள்ள 800 ஆண்டுகள் பழமையான காமன் பிர் கா தர்காவில் வெளியிடப்பட்டது.  

2020ஆம் ஆண்டில், கவிதா பிபிசி தொலைக்காட்சி தொடரான *எ சூட்டபிள் பாய்-வின்* ஒலிப்பதிவை இயற்றினார். இதே நிகழ்ச்சியில் தபுவின் கதாபாத்திரத்தின் பாடல்களுக்கும் குரல் கொடுத்தார்.  

2023-ஆம் ஆண்டில், சர்மிளா தாகூர் நடித்த குல்மோகர் திரைப்படத்தின் இசைத்தொகுப்பிற்கும் கவிதா பங்களித்தார்.  

## தனிப்பட்ட வாழ்க்கை
கவிதா சேத்திற்கு, கவிசு சேத், கனிஷ்க் சேத் என இரண்டு மகன்கள் உள்ளனர். இருவரும் இவருடன் இணைந்து நிகழ்ச்சிகளை நடத்துகிறார்கள். இவரது கணவர் கே. கே. சேத், 48 வயதில், திசம்பர் 15, 2011 அன்று கணைய அழற்சியால் இறந்தார்.  

## இசைத்தொகுப்பு

- *சூஃபியானா* (2007)
- *கபீரானா சூஃபியானா* (2010)
- *புல்லே ஷா* (2010)
- *குதா வோஹி ஹை* (2011)
- *ஏக் தின்* (2012)
- *குஸ்ரோவுடன் டிரான்ஸ்* (2014)
- *லகான் லாகீ ரே* (2021)
# சூசணைட்டு



**சூசணைட்டு** (*Susannite*) என்பது Pb<sub>4</sub>SO<sub>4</sub>(CO<sub>3</sub>)<sub>2</sub>(OH)<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். ஈய சல்பேட்டு கார்பனேட்டு ஐதராக்சைடு கனிமம் என இது வகைப்படுத்தப்படுகிறது. சூசணைட்டு என்பது அதிக வெப்பநிலை கட்டத்தில் உள்ள ஒரு கனிமமாகும். திரவங்கள் ஈய தாதுப் படிவுகளை ஆக்சினேற்றும்போது 80 °செல்சியசு வெப்பநிலைக்கு மேல் இது உருவாகிறது. ஈயகைலைட்டு மற்றும் மேக்பெர்சோணைட்டுடன் முப்பகுதி உருவமாக சூசன்ணைட்டு காணப்படுகிறது.  

பன்னாட்டு கனிமவியல் சங்கம் சூசணைட்டு கனிமத்தை Sus என்ற குறியீட்டால் அடையாளப்படுத்துகிறது.  

சூசணைட்டு முக்கோண அமைப்பில் படிகமாகிறது. மோவின் கடினத்தன்மை அளவுகோலில் 2.5 முதல் 3.0 வரை கடினத்தன்மை அளவும் 6.57 என்ற ஒப்படர்த்தி அளவும் கொண்டு மிகவும் மென்மையான கனிமமாக உள்ளது.  

1827 ஆம் ஆண்டு இசுக்காட்லாந்தின் இலானார்க்கு மாகாணத்தில் உள்ள இலெட்கில் கிராமத்தின் உள்ள சுசன்னா சுரங்கத்தில் கண்டுபிடிக்கப்பட்டது. கூடுதலாக, செருமனியின் பல்வேறு இடங்கள், அரிசோனாவின் பினல் மாகாணத்தின் டைகர் சுரங்கம், பிரேசிலின் இபோரங்கா, மற்றும் நமீபியாவின் சுமேப் சுரங்கம் ஆகிய இடங்களிலும் சூசணைட்டு கிடைப்பது பதிவாகியுள்ளது.
# சாசுதான்கரை



**சாசுதான்கரை** (*Sasthankarai*) இந்திய நாட்டிலுள்ள தமிழ்நாடு மாநிலத்தின் கன்னியாகுமரி மாவட்டத்தில், கல்குளம் வட்டத்திலுள்ள குளச்சல் நகராட்சிக்கு உட்பட்ட ஒரு கிராமம் ஆகும். குளச்சல் - திக்கணம்கோடு-தக்கலை பிரதான சாலையில் குளச்சலில் இருந்து வடக்கே சுமார் 600 மீட்டர் தொலைவிலும் , திக்கணங்கோட்டிலிருந்து தெற்கே சுமார் 4 கிலோ மீட்டர் தொலைவிலும் கோணங்காடு கிராமத்திலிருந்து தென் மேற்கே சுமார் 1.5 கிலோ மீட்டர் தொலைவிலும் இக்கிராமம் அமைந்துள்ளது.  

சாசுதான்கரை வட எல்லையில் வெள்ளியாகுளம் என்னும் பெரிய இயற்கை குளம் அமைந்துள்ளது.
# கியான்யார் பிராந்தியம்


| translit_lang1 =  
| translit_lang1_type1 =  
| translit_lang1_info1 =  

| settlement_type = பிராந்தியம்  
| image_skyline =  

| imagesize =  
| image_caption =  
| image_flag =  
| flag_size =  
| image_seal =Lambang Gianyar.png  
| seal_size =  
| motto =  

| image_map = Location Gianyar Regency.png  
| map_caption = கியான்யார் பிராந்தியம்  
| mapsize =  
| pushpin_map = Indonesia  
| pushpin_mapsize =  
| pushpin_label_position =  
| pushpin_relief = y  
| pushpin_map_caption = **கியான்யார்** **இந்தோனேசியா**  
---
|coordinates =  

|subdivision_type = நாடு  
|subdivision_name =  
| subdivision_type1 = மாநிலம்  
| subdivision_name1 = பாலி  

| seat_type = தலைநகரம்  
| seat = கியான்யார்  

| government_type =  
| leader_title =  
| leader_name =  
| leader_title1 =  
| leader_name1 =  

| area_total_km2 = 368  
| population_total = 507746  
| population_as_of = 2024  
| population_footnotes =  
| population_density_km2 = auto  

| demographics_type1 = வழிபாடு  
| demographics1_title1 = சமயம்  
| demographics1_info1 =  

## காட்சியகம்
- **கியான்யார் பிராந்திய காட்சிப் படங்கள்**

-
# திருவள்ளூர் புத்தகக் காட்சி



**திருவள்ளூர் புத்தகக் காட்சி** என்பது, சென்னையைத் தலைமையிடமாகக் கொண்ட 'தென்னிந்திய புத்தக விற்பனையாளர்கள் மற்றும் பதிப்பாளர்கள் சங்கம்' என்ற அமைப்பால் ஆண்டுதோறும் திருவள்ளூர் மாவட்டத்தில் நடைபெறும் புத்தகக் கண்காட்சியாகும்.  
## முதல் கண்காட்சி
2022-ஆம் ஆண்டு ஏப்பிரல் மாதம் ஒன்றாம் திகதி முதல் ஏப்பிரல் பதினோராம் திகதி வரை, திருவள்ளூர் மாவட்டத்தில் 'தென்னிந்திய புத்தக விற்பனையாளர்கள் மற்றும் பதிப்பாளர்கள் சங்கம்' சார்பில் ஆரம்பிக்கப்பட்ட முதல் புத்தகக் கண்காட்சியானது, திருவள்ளூர் மாவட்ட ஆட்சியர் அலுவலகப் பெருந்திட்ட வளாகத்தில் நடைபெற்றது. 105 அரங்குகளில், இலட்சக்கணக்கான புத்தகங்கள் பார்வைக்கு வைக்கப்பட்டிருந்தன.  
## இரண்டாம் கண்காட்சி
2023-ஆம் வருடம் புத்தகக் காட்சி, திருவள்ளூர் மாவட்டத்திலுள்ள ஆவடி எச். வி. எஃப். மைதானத்தில், மார்ச்சு 17 முதல் மார்ச்சு 27 வரை நடைபெற்றது. 100 அரங்குகள், 10,000 தலைப்புகள் கொண்டு, இலட்சக்கணக்கான புத்தகங்கள், மக்கள் பார்வைக்கு வைக்கப்பட்டிருந்தன.  
## மூன்றாம் கண்காட்சி
2024-ஆம் ஆண்டு நடைபெற்ற புத்தகக் கண்காட்சி, திருவள்ளூர் ஆட்சியர் அலுவலகத்தில் பெப்பிரவரி 24 முதல் மார்ச்சு 4 வரை மக்கள் பயன்பாட்டில் இருந்தது. நூற்றுக்கும் மேற்பட்ட அரங்குகளில் பத்தாயிரத்திற்கும் அதிகமான தலைப்புகளில் இலட்சக்கணக்கான புத்தகங்கள் பார்வைக்கு வைக்கப்பட்டிருந்தன.  
## நான்காம் கண்காட்சி
2025-ஆம் வருடத்திய புத்தகக் கண்காட்சியின் நான்காவது ஆண்டின் நிகழ்வு, மார்ச்சு மாதம் 7-ஆம் திகதி முதல் 17-ஆம் திகதி வரை நடைபெறுகிறது. 125 அரங்குகளில், பல்லாயிரக்கணக்கான தலைப்புகளில், இலட்சக்கணக்கான புத்தகங்கள் பார்வைக்கு வைக்கப்பட்டுள்ளன.
# இந்திர யாத்திரை


**யென்யா புன்கி** என்றும் அழைக்கப்படும் **இந்திர யாத்திரை** (*Indra Jatra*) நேபாளத்தின்காத்மாண்டுவில் நடைபெறும் மிகப்பெரிய மதத் திருவிழாவாகும். "யெ" என்றால் "காத்மாண்டு" என்பதற்கான பழைய நேவாரி பெயர், "யா" என்றால் "கொண்டாட்டம்", மற்றும் "புன்கி" என்றால் முழு நிலவு என்று பொருள். எனவே ஒன்றாக பழைய நகரமான காத்மாண்டுவின் பிறந்த நாள் என்று பொருள். இந்த கொண்டாட்டங்களில் இந்திர யாத்திரை மற்றும் குமாரி யாத்திரை ஆகிய இரண்டு நிகழ்வுகள் உள்ளன. தெய்வங்கள் மற்றும் அரக்கர்களின் முகமூடி நடனங்கள், புனித உருவங்களின் காட்சிப் பொருட்கள் மற்றும் தேவ உலகத்தின் அரசனான இந்திரன் நினைவாக அலங்கார ஊர்திகள் ஆகியவற்றால் இந்திர யாத்திரையில் நிகழ்த்தப்படுகிறது. குமாரி யாத்திரை என்பது வாழும் தெய்வமான குமாரி தேவியின் தேரோட்டம் ஆகும்.  

கடந்த ஆண்டு இறந்த குடும்ப உறுப்பினர்களும் திருவிழாவின் போது நினைவுகூரப்படுகிறார்கள். காத்மாண்டு நகரச் சதுக்கத்தில் திருவிழாவின் முக்கிய நிக்ழவுகள் நடைபெறும். நேபாளத்தின் தேசிய சந்திர நாட்காட்டியான நேபாள சகாப்த நாட்காட்டியில் பதினொன்றாவது மாதமான யான்லாவின் 12 வது நாளிலிருந்து 4 வது நாள் வரை எட்டு நாட்கள் கொண்டாட்டங்கள் நீடிக்கின்றன.  

10 ஆம் நூற்றாண்டில் காத்மாண்டு நகரம் நிறுவப்பட்டதை நினைவுகூரும் வகையில் மன்னர் குணகமாதேவனால் இந்திர யாத்திரை தொடங்கப்பட்டது. குமாரி யாத்திரை 18ஆம் நூற்றாண்டின் நடுப்பகுதியில் தொடங்கியது. கொண்டாட்டங்கள் சந்திர நாட்காட்டியின் படி நடத்தப்படுகின்றன, எனவே தேதிகள் மாறுபடும்.  

## திறப்பு விழா

**யோசின் தானேகு** என்பது காத்மாண்டு தர்பார் சதுக்கத்தில் இந்திரனின் கொடியைக் கொண்டிருக்கும் கம்பத்தை நிறுவும் நிகழ்ச்சியுடன் திருவிழா தொடங்குகிறது. காத்மாண்டுவுக்கு கிழக்கே 29 கி. மீ. தொலைவில் உள்ள ஒரு சிறிய நகரமான நாலாவுக்கு அருகிலுள்ள ஒரு காட்டில் இருந்து ஒரு மரம் தேர்தெடுக்கப்பட்டு அதன் கிளைகள் மற்றும் பட்டை அகற்றப்பட்டு கம்பமாக நிறுத்த கயிறுகளில் இழுத்துச் சென்று தர்பார் சதுக்கத்தில் நிறுத்தப்படுகிறது.  

**உபாகு வனேகு** என்பது முதல் நாளில் நடைபெறும் மற்றொரு நிகழ்வு ஆகும். இதில் பங்கேற்பாளர்கள் இறந்த குடும்ப உறுப்பினர்களை கௌரவிப்பதற்காக தூபம் ஏற்றி வழிபட கோயிகளுக்கு செல்வார்கள். கோயிலின் உள்ளே அவர்கள் சிறிய வெண்ணெய் விளக்குகளையும் வைக்கிறார்கள். சிலர் சுற்றி வரும்போது பக்தி பாடல்களையும் பாடுகிறார்கள். வரலாற்றுச் சிறப்புமிக்க நகரப் பகுதியில் ஊர்வலம் மாலை சுமார் 4 மணிக்குத் தொடங்குகிறத.  

குமாரி யாத்திரை, அதாவது குமாரியின் தேரோட்டம், இந்திர யாத்திரையுடன் ஒத்துப்போகிறது. இது கிபி 1756 இல் ஜெயப்பிரகாஷ் மல்லனின் ஆட்சியின் போது தொடங்கப்பட்டது.  

இந்த திருவிழாவின் போது, பிள்ளையார், பைரவர் மற்றும் குமாரி தேவி ஆகிய தெய்வங்களின் சிலைகளை ஏற்றிச் செல்லும் மூன்று தேர்கள் இசைக்குழுக்களுடன் மூன்று நாட்களில் காத்மாண்டு வழியாக திருவிழா பாதையில் இழுத்துச் செல்லப்படுகின்றன. பிற்பகல் 3 மணிக்கு ஊர்வலம் தொடங்குகிறது.
# நெசுகியுகோணைட்டு



**நெசுகியுகோணைட்டு** (*Nesquehonite*) என்பது MgCO<sub>3</sub>·3H<sub>2</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும்.  
இக்கனிமம் மக்னீசியம் கார்பனேட்டின் கனிமமாகவும், மக்னீசியம் கார்பனேட்டின் முந்நீரேற்றாகவும் கருதப்படுகிறது. 1890 ஆம் ஆண்டு எஃப். ஏ. கெந்து மற்றும் எசு. எல். பென்ஃபீல்டு ஆகியோரால் கண்டுபிடிக்கப்பட்டு விவரிக்கப்பட்டது. பென்சில்வேனியாவின் நெசுகியுகோனிங்கில் கிடைத்த காரணத்தால் நெசுகியுகோணைட்டு எனப் பெயரிடப்பட்டது. இங்கு இது ஒரு நிலக்கரிச் சுரங்கத்திலிருந்து மாதிரியாக எடுக்கப்பட்டது. என்ற குறியீட்டால் அடையாளப்படுத்துகிறது.
# ஆதிக்கம்

**ஆதிக்கம்** (*Chauvinism*) என்பது ஒருவர் தான் சார்ந்திருக்கும் குழு அல்லது மக்களின் மீது ஆதிக்கம் செலுத்துவதாகும். இவர்கள் தங்களைத் தவிர மற்றவர்களைப் பலவீனமானவர்கள், தகுதியற்றவர்கள் அல்லது தாழ்ந்தவர்கள் என்று கருதுவார்கள். *என்சைக்ளோபீடியா பிரிட்டானிக்கா* இதை "அதிகப்படியான மற்றும் நியாயமற்ற" தேசபக்தி மற்றும் தேசியவாதத்தின் ஒரு வடிவம், தேசிய சிறப்பிலும் மகிமையிலும் தீவிர நம்பிக்கை கொண்டிருத்தல் என்று விவரிக்கிறது.  

இந்தச் சொல், அமெரிக்க ஆங்கிலத்தில், 1940 களில் இருந்து ஆண் மேலாதிக்கத்தின் சுருக்கெழுத்தாகவும் பயன்படுத்தப்பட்டு வருகிறது. இது *மெரியம்-வெப்ஸ்டரின் அகராதியில்* "எதிர் பாலினத்தவர்களிடம் ஆதிக்க மனப்பான்மையில் அனுகுவது" என்று குறிப்பிடுகிறது.  

## ஆணாதிக்கம்
**ஆணாதிக்கம்** என்பது ஆண்கள், பெண்களை விட உயர்ந்தவர்கள் என்ற நம்பிக்கையாகும். *ஆண் மேலாதிக்கம்*, *ஆண் ஒடுக்குமுறை* ஆகியவை நெருங்கிய தொடர்புடைய சொற்களாகும்.